Поспехі, плён у грамадскай, рэлігійна-культурнай дзейнасці дасылаюцца людзям, звычайна, за благачэсце і праведнасць. Многія знакамітыя роды аберагаліся цудадзейнымі святынямі. Цудадзейная ікона, вядомая пад назвай Дубенская, здаўна была сямейнай святыняй знакамітага роду князёў Астрожскіх. Дубенская ікона належыць да лепшых твораў царкоўнага мастацтва і зяўляецца своеасаблівым узорам іконаграфічнай вытанчанасці і высакародства. Сведчанне асаблівага ўшанавання іконы – жамчужная шата незвычайнага хараства. Паводле сямейнага падання, менавіта Дубенскай святыні дом Астрожскіх абавязаны сваёй веліччу і славай.